147. löggjafarþing 2017–2018.

Þingskjal 151 — 54. mál.

Svar

heilbrigðisráðherra við fyrirspurn frá Andrési Inga Jónssyni
um aðgang að heilbrigðisgáttinni Heilsuveru.

1.	Hvaða ástæður eru fyrir því að krafist er rafrænna skilríkja til að fá aðgang að Heilsu
veru?

Inn á mínum síðum á vefsvæði Heilsuveru getur notandi átt í samskiptum við heilbrigðis
þjónustuna og nálgast eigin sjúkragögn. Þá hafa notendur aðgang í gegnum gáttina að lyf
seðlalista, lyfjaúttektum, bólusetningaupplýsingum og upplýsingum um skráðan heimilis
lækni eða heilsugæslu. Með hliðsjón af því að um er að ræða aðgang að viðkvæmum heilsu
farsupplýsingum einstaklinga er mikilvægt að sú auðkenningarleið sem notuð er sé örugg.

Þegar auðkenningarleiðir að Heilsuveru voru skoðaðar var notuð stöðluð aðferðafræði þar sem gert var áhættumat fyrir veitingu aðgangs að þeim heilsufarsgögnum sem þar eru að
gengileg. Niðurstaða þeirrar vinnu var að nauðsynlegt væri að notast við auðkenningarleið af styrkleika 4 samkvæmt svokölluðu STORK QAA-matskerfi. Til samanburðar flokkast auð
kenningarleið með íslykli undir styrkleika 2 sem þykir ekki nægjanlega örugg auðkenningar
leið fyrir þau viðkvæmu gögn sem hægt er að nálgast í Heilsuveru.

Öruggasta rafræna auðkenningin, sem í boði er hér á landi núna til að vernda svo við
kvæmar persónuupplýsingar sem heilbrigðisupplýsingar eru, er notkun rafrænna skilríkja. Af þeirri ástæðu er rafrænna skilríkja krafist til að fá aðgang að Heilsuveru.

2.	Hvernig telur ráðherra það samræmast markmiðum laga um heilbrigðisþjónustu að gera kröfu um að einstaklingar séu í viðskiptum við einkaaðila til að fá aðgang að Heilsuveru?

Með Heilsuveru er leitast við að auka aðgengi almennings að upplýsingum um sín mál innan heilbrigðisþjónustunnar, m.a. með því að veita almenningi rafrænan og öruggan aðgang að eigin heilbrigðisupplýsingum. Af þeirri ástæðu var á sínum tíma valin sú auðkenningarleið sem öruggust er samkvæmt tilteknu matskerfi eins og áður segir. Aðrar auðkenningarleiðir stóðu ekki til boða og standa ekki enn til boða. Því hefur ekki verið talin ástæða til að ráðast í breytingar á fyrirkomulagi á aðgangi að Heilsuveru.

3.	Hyggst ráðherra beita sér fyrir því að hið opinbera sjái almenningi fyrir rafrænum skil
ríkjum sem ekki krefjast þess að viðkomandi sé í viðskiptum við einkaaðila?

Ekki eru uppi áform um að gera slíkt. Þess ber að geta að almenningur hefur hingað til haft aðgang að Heilsuveru með rafrænum skilríkjum, honum að kostnaðarlausu. Ekki er fyrir
hugað að breyta því.